stanford-oval/wikipedia huggingface dataset:
הפארק הלאומי אייל רויאל
גאולוגיה

שני מקבצי הסלעים העיקריים המצויים באי כוללים את הסלעים הגעשיים של פורטג' לייק (Portage Lake) והקונגלומרטים של קופר הרבור (Copper Harbor), שניהם מעידן העל של הפרקמבריון. הסלעים הגעשיים הם בעיקר משטח בזלת נרחב במרקם אופיטי, כ-100 קילוחי בזלת נפרדים הצטברו לעובי של לפחות 3,000 מטרים. מחשופי הקונגלומרטים שוכנים בחלק הדרום-מערבי של האי ובנויים מסלעי משקע שמקורם בסלעים געשיים ממינסוטה של ימינו. סחיפה קרחונית חידדה את הטופוגרפיה של הרכס והעמקים שעברו קודם סחיפה קודמת מנהרות. סימני חריצה קרחונית מסמנים את התנועה הכללית מערבה של הקרחונים כפי שעושים זאת גם מורנות נסיגה מערבית לאגם דסור (Lake Desor). דרומלינים מצויים מערבית לאגם סיסקיוויט (Siskiwit Lake).
אנליזות שבוצעות על ידי הסקר הגאולוגי של ארצות הברית של בזלת שאינה בנויה ממינרלים וסלע שבו מינרלים של נחושת מעידים שכמות קטנה כספית קשורה לתהליך המינרליזציה.
נחושת שהתגבשה בטבע וכלורסטרוליט, אבן החן הרשמית של מישיגן, הם מינרלים שניוניים שמילאו נקבוביות שנוצרו בשל בועיות גז ושברים בתוך הסלעים הגעשיים. גם פרהניט ואגט אמיגדלואידיים הם אבני חן נפוצות באי.
פעילות נופש

רכס גרינסטון (Greenstone Ridge) הוא רכס גבוה במרכז האי, ועליו משתרע שביל ההליכה הארוך ביותר בפארק, גרינסטון רידג' טרייל (Greenstone Ridge Trail) לאורך 64 קילומטרים מקצה אחד של האי אל הקצה השני. הליכה לכל אורכו אורכת בדרך כלל בין ארבעה לחמישה ימים. ספינה השטה בין שני קצות השביל יכולה להשיט את המטיילים חזרה לנקודת המוצא שלהם. בסך הכול יש בפארק 266 קילומטרים של מסלולי הליכה. יש גם מסלולים לקאנו או קיאקים לאורך המפרצים בחוף והאגמים בתוך האי. רבים מהם כוללים ירידה מהסירה ונשיאתה על פני מרחק קצר ביבשה.
פעילות נופש > שירותים

הפארק כולל שני אזורי שירותים:
תחנת הריינג'רים וינדיגו (Windigo Ranger Station) – בקצה הדרום-מערבי של האי (אתר עגינה למעבורות ממינסוטה): חנות, מקלחות, אתרי מחנאות, בקתות כפריות לאלו שלא רוצים לישון על הקרקע ומזח לסירות.
רוק הרבור (Rock Harbor) בצד הדרומי של הקצה הצפון-מזרחי (אתר עגינה למעבורות ממישיגן): חנות, מקלחות, מסעדה, אכסניה, אתרי מחנאות ומזח לסירות.
לינה שלא באתרי מחנאות אפשרית בפארק רק בבקתות שבווינדיגו ובאכסניה ברוק הרבור.
פעילות נופש > מחנאות

בפארק יש 36 אתרי מחנאות מסודרים בטבע. חלק מהאתרים בתוך בפנים האי נגישים רק באמצעות שבילים או שיט בקאנו או בקיאק על אגמי האי. אתרי מחנאות אחרים נגישים רק בסירה פרטית. השירותים המוצעים באתרי המחנאות שונים בין האתרים, אך בדרך כלל כוללים כמה מבני עץ להגנה ממזג האוויר הבנויים מקירות עץ משלושה צדדים (הקיר הרביעי סגור במסך) שבהם יש רצפה וגג, וכמה אתרים בודדים המתאימים להקמת אוהל קטן. כמה מאתרי אוהלים מכילים מקום לקבוצות של עד 10, והם משמשים עבור מצבים שכל האתרים האחרים מלאים.
המתקנים היחידים בקמפינגים הם שירותי כריעה, שולחנות פיקניק ואזורים להדלקת מדורות במקומות מסוימים. מדורות אינן מותרות ברוב המחנות; מומלץ להביא כירות הפועלות על גז או אלכוהול. מים לשתייה ובישול חייבים להישאב ממקורות מים מקומיים (ימת סופיריור ואגמים פנימיים) לסננם, או להרתיחם, כדי למנוע הידבקות בטפילים. אסור לצוד אבל מותר לדוג ומותר לקטוף פירות יער אכילים (אוכמניות ופטל תימבלברי (Rubus parviflorus)) מהשביל.
פעילות נופש > גישה לפארק

לפארק אפשר להגיע במעבורות, מטוסים ימיים ואוניות נוסעים במהלך חודשי הקיץ – מהאוטון (Houghton) וקופר הרבור (Copper Harbor) במישיגן ומגרנד פורטג' (Grand Portage) במינסוטה. סירות פרטיות שטות לאי מחופי מישיגן, מינסוטה ואונטריו. האי רויאל הוא פופולרי למדי בקרב מבקרים לכמה שעות בסירות פרטיות, ויש שירות מעבורת אל הפארק וממנו מקופר הארבור וגראנד פורטג' למבקרים כאלו.
הפארק הלאומי אייל רויאל הוא הפארק הלאומי היחיד מבין כל הפארקים הלאומיים של ארצות הברית הסוגר את שעריו לגמרי בחודשי החורף מ-1 בנובמבר ועד 15 באפריל, בשל תנאי מזג האוויר הקיצוניים ולשמירה על ביטחונם של המבקרים. מספר המבקרים השנתי היה פחות מ-17,000 בתקופה מ-2007 עד 2016. עם זאת ב-2016 חווה הפארק שיא של 24,966 מבקרים. עדיין, הפארק הלאומי אייל רויאל הוא הפארק שבו מספר המבקרים הקטן ביותר בכל בפארקים הלאומיים בתחומי 48 המדינות של ארצות הברית שבין קנדה למקסיקו. הסיבות הם הסגירה בחורף והשיט הארוך הנדרש בימת סופיריור על מנת להגיע לאי. רק בשלושה מתוך הפארקים הלאומיים המרוחקים ביותר באלסקה: ימת קלארק, עמק קובוק ושערי החוג הארקטי יש פחות מבקרים.
לקריאה נוספת

Jim DuFresne, Isle Royale National Park: Foot Trails & Water Routes, The Mountaineers Books, 2002, ISBN 9780898867923
Napier Shelton, Superior Wilderness: Isle Royale National Park, Isle Royale Natural History Association, 1997, ISBN 9780935289091
ביאורים

↑  דְרוּמְלִין - גבעה סגלגלה של משקע קרחוני שמקורה בהיערכות של משקעים תחת מעטה קרחון
↑  מיוונית "דמוי שקד" - שנוצרו בחללים בבזלת שצורתם דמוית שקד
הערות שוליים

1 2 3  Isle Royale NP
↑  National Park Service Land Resources Division Listing of Acreage
1 2  Johnson, David (9 בנובמבר 2009). "North America's First Metal Miners & Metal Artisans". The Old Copper Complex. {{cite web}}:  (עזרה)
↑  Huber, N. King (1975). The Geologic Story of Isle Royale National Park, USGS Bulletin 1309 (PDF). Washington: U.S. Government Printing Office. p. 2–3.
↑  Susan R. Martin (1995). "The State of Our Knowledge About Ancient Copper Mining in Michigan". The Michigan Archaeologist. 41 (2–3): 119–138. אורכב מ-המקור ב-2016-02-07. נבדק ב-2017-06-30.
↑  The Isle Royale Line
↑  "Isle Royale National Park - Nature & Science (U.S. National Park Service)". National Park Service.
↑  "Laurentian Mixed  Forest Province". Ecological Classification System. Minnesota Department of Natural Resources. 2007.
↑  Trees
↑  "A chronology of some events in the history of Isle Royale". The Wolves and Moose of Isle Royale.
↑  "Isle Royale: Mammals" (PDF). National Park Service.
↑  https://www.nps.gov/isro/learn/nature/upload/Mammals_ver7.pdf Mammals on Isle Royale- Historical Context
↑  http://www.georgewright.org/303cochrane.pdf Island Complications: Should We Retain Wolves on Isle Royale?]
↑  Ecological Studies of Wolves on Isle Royale
↑  "Isle Royale may add 20-30 wolves to keep pack from disappearing". Freep. 16 בדצמבר 2016. {{cite web}}:  (עזרה)
1 2  The Geologic Story of Isle Royale National Park
↑  Operating Hours & Seasons
מבט מרכס פלדטמן (Feldtmann Ridge) למפרץ סיסקיוויט (Siskiwit Bay)
| --- | --- |
בקרת זהויות :  NLI: 987007562940705171  GND: 4525498-9  ISNI: 0000 0004 0460 6755  LCCN: sh85068619  SUDOC: 155564471  VIAF: 243181349   WorldCat (עם VIAF): 243181349 
שביל טובין הרבור דרך בית הגידול יער לאורנטיני בשקיעה
אייל קורא שוחה באייל רויאל
קו החוף הסלעי של אייל רויאל
מפה גאולוגית של אייל רויאל
מטוס ימי ממריא מווינדיגו בנמל וושינגטון – בצד ימין ניתן לצפות באי ביוור
פיר של מכרה נחושת נטוש על אחד מהאיים בקצה הפארק
זוסקלאס, מלך אקסום

זוסקלאס (ביוונית עתיקה: Ζωσκάλης) היה מלך אקסום. שלט סביב שנת 100 לערך, הוא ידוע בעיקר דרך הספר "פֶריפְּלוּס הים האריתראי" (אנ') (פריפלוס - קובץ הוראות שיוט):
מהמקום הזה לעיר שאנשיה קוראים לה אקסום ישנם חמשה ימי נסיעה או יותר, המקום הזה מייבא שנהב לארצות שמעבר לנילוס דרך מחוז הנקרא כיאנאום, ומשם לעיר הנמל אדוליס...
על פי "השיוט בים האריתראי", שליט אקסום שלט גם על שתי ערי נמל חשובות: אדוליס (ליד מאסאווה של היום) וארסינוי (אסאב של היום). בספר מוזכר שבממלכה הייתה ספרות יוונית ענפה:
המקומות האלה, מארץ אכלני הסובך עד לארץ הברברים האחרות, נמשלים על ידי זוסקלאס, שהיה תמיד רעב לעוד שטח וכוח, אבל היה משכיל והכיר בספרות היוונית
חלק מההיסטוריונים מזהים את זוסקלאס עם המלך זה חקלה מרשימת שליטי אתיופיה, היסטוריונים אחרים לעומת זאת טוענים שאין מספיק מידע לזיהוי זה, ולא ידוע אם מלך זה היה מלך אקסום או פשוט שליט מקומי שעיקר כוחו היה בעיר אדוליס.
| 0 | 1 | 2 |
| --- | --- | --- |
| הקודם: ? | מלך אקסום | הבא: גדרט  המלך הידוע הבא |
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
זהות כפולה (ספר מתח)

| --- | --- |

 מידע כללי
 מאת:  רוברט לדלום 
 שפת המקור:  אנגלית 
 סוגה:  מותחן ריגול
 הוצאה
 הוצאה:  Richard Marek
 תאריך הוצאה:  1980
 הוצאה בעברית
 הוצאה:  שלגי-רמדור
 תאריך:  1980
 תרגום:  אליעזר כרמי
 מספר עמודים:  548
 סדרה
 הספר הבא:  שכר התהילה
 
זהות כפולה (באנגלית: The Bourne Identity) הוא הספר הראשון בסדרת ספרים אודות הסוכן החשאי והמתנקש ג'ייסון בורן מאת הסופר רוברט לדלום. עלילת הספר עוסקת במלחמה הקרה במאבק הבין גושי ובמצוד אחר הטרוריסט קרלוס.
עלילת הספר

עלילת הספר נפתחת בעת לילה סוער בים התיכון, קבוצה של דייגים מוצאת גופה של גבר שצף בים. כאשר הביאו אותו אל הספינה, הגבר מתעורר, וסובל מאמנזיה ופגיעת ראש קשה. הדייגים לקחו אותו לרופא מקומי. הרופא שמטפל בו מוצא מסר טמון בניתוח במפרק הירך שלו שנותן את הפרטים של חשבון בנק בציריך. האדם יוצא מהכפר באותה סירת דיג והולך לבקר את הבנק בתקווה למצוא את זהותו. בציריך, הוא לומד את שמו – ג'ייסון בורן, וכי הוא עבד עבור חברת "טרדסטון". הוא גם מגלה שיש לו 5,000,000 דולרים בחשבון הבנק שלו.
עם עזיבתו את הבנק נקלע בורן למארב והותקף בידי שלושה גברים. הוא נמלט על נפשו תוך שהוא חוטף בת ערובה, כלכלנית קנדית בשם מארי סנט ז'אק. לאחר שהוא מציל את חייה מחליטה סנט ז'אק לסייע לבורן במאמציו לגלות את זהותו. הם מגיעים לפריז ומגלים כי העומד בראש הרודפים את בורן הוא לא אחר מאשר קרלוס "התן". קרלוס נחשב למחבל המסוכן ביותר של זמנו. בפריז פוגש בורן אדם אשר מזהה אותו, וממנו הוא למד כי שירתו יחד ביחידה בשם "מדוזה" וששם הקוד שלו היה דלתא.
בהמשך מתברר כי שמו האמיתי של בורן הוא דייוויד וואב ובעברו שירת כדיפלומט במשרד החוץ האמריקני והיה מוצב באסיה בתקופת מלחמת וייטנאם. אשתו התאילנדית ושני ילדיהם נהרגו מפגיעת פצצה שהטיל מטוס לא מזוהה. מונע על ידי זעם התנדב וואב והתגייס ליחידת כוחות מיוחדים של האגף לפעולות מיוחדות ששם הצופן שלה "מדוזה". וואב עבר ההכשרה כלוחם קומנדו וביצע משימות מיוחדות בעומק האויב. במהלך המלחמה נודע תחת שם הקוד "דלתא", והפך ידוע לשמצה בטקטיקות הגרילה ומשימות ההתאבדות אותן הוביל.
באחת המשימות פיקד וואב כוח לוחמים מן היחידה שהוצנח בעורף קווי האויב במטרה לחלץ קצין מודיעין שנפל בשבי צבא צפון וייטנאם. הכוח נקלע למארב והיה מרותק לעמדותיו תחת אש עזה. במהלך המשימה חשף וואב שאחד מאנשיו היה סוכן כפול והוציא אותו להורג במקום. האיש היה פושע מאוסטרליה בשם ג'ייסון בורן.
לאחר המלחמה, וואב הפך להיות מורה בקולג' בניו המפשייר עד שגויס בשנית לסוכנות הביון המרכזית והוצב בפרויקט "טרדסטון". המטרה הייתה ליצור מתנקש מתחרה לקרלוס ובכך לגרום לו לצאת ממחבואו ולהרוג אותו. וואב לקח את שמו של בורן והפך לרוצח "קין", שלקח אחריות על הרג של אנשים אחרים כדרך לאתגר את קרלוס.
עיבודים לקולנוע

"זהות כפולה" עובד לסרט טלוויזיה ב-1988 בכיכובו של ריצ'רד צ'מברלין.
"זהות כפולה" עובד גם לסרט קולנוע מצליח משנת 2002. את הסרט ביים דאג ליימן ומככבים בו מאט דיימון כג'ייסון בורן, פרנקה פוטנטה, קלייב אוון ואדוואלה אקינואויה-אגבאג'ה בתפקידים הראשיים.
הערות שוליים

↑  יצחק טסלר, יש חיי מתח אחרי רוברט לדלום, באתר nrg‏, 11 ביוני 2009
↑  רוברט לדלום, "זהות כפולה", הוצאת שלגי, 1980, עמודים 249–253.
↑  רוברט לדלום, "זהות כפולה", הוצאת שלגי, 1980, עמודים 242, "זו הייתה יחידת-מחץ סודית שהתפצלה מהכוחות הסדירים ופעלה בשיטת ההתגנבות-וההרס. הכוח הורכב במגמה האחת, לפעול מאחורי קווי האויב בתקופת המלחמה בויאט-נאם".
↑  גל פרל פינקל, מרוץ סוסים, באתר זמן ישראל, 28 במרץ 2021.
↑  רוברט לדלום, "זהות כפולה", הוצאת שלגי, 1980, עמודים 251, "תוך שעה קצרה התחוור לנו שנפלנו בפח. צנחנו ישר לתוך מלכודת; אש האויב ריתקה והצמידה אותנו לאדמה במשך שני לילות ויום אחד. זחלנו במעבה הג'ונגל כמו לטאות נפחדות. ובלילות ראנא, הוא יצא לבדו לפשיטות-יחיד, נע והתקדם למרות אש-המרגמות, התרוצץ בין הרימונים המתפוצצים – והוסיף להרוג בהם. תמיד שב חי ושלם".
↑  רוברט לדלום, "זהות כפולה", הוצאת שלגי, 1980, עמודים 542–545.
| ג'ייסון בורן |
| --- | --- | --- |
| יוצרים | רוברט לדלום |  |
| ספרים | זהות כפולה (1980) |  |
| סרטים | זהות כפולה (1988) • זהות כפולה (2002) • זהות במלכודת (2004) • זהות אבודה (2007) • זהות גנובה (2012) • ג'ייסון בורן (2016) |  |
חוזה פריז (1229)

ערך זה עוסק בחוזה משנת 1229. אם התכוונתם למשמעות אחרת, ראו .
אשרור החוזה על ידי ריימונד השביעי
חוזה פריז, המוכר גם בשם חוזה מו (בצרפתית: traité de Paris, או traité de Meaux), הוא חוזה שנחתם בין ריימונד השביעי, רוזן טולוז, ובין המלך לואי התשיעי, מלך צרפת, ב-12 באפריל 1229.
לואי היה קטין בעת חתימת החוזה, ובשמו חתמה אימו, בלנקה, נסיכת קסטיליה.
חוזה זה סיים באופן רשמי את מסע הצלב האלביגנזי שהחל בשנת 1209, כשההסכם כלל הודעה של ריימונד על תבוסתו לכוחותיו של לואי התשיעי.
על פי החוזה, ביתו של ריימונד, ג'ואן, תנשא לאלפונס, הרוזן מפואטייה, אחיו של המלך לואי התשיעי. בשל העובדה שג'ואן היא היורשת היחידה של הרוזן ריימונד, משמעות הדבר הייתה שאלפונס וג'ואן יהפכו לרוזני טולוז לאחר מותו של ריימונד.
ריימונד ויתר על יותר ממחצית מאדמותיו המזרחיות, וגם ויתר על התואר "המרקיז של פרובאנס", שנמסר לאפיפיור. ריימונד עצמו הורשה לשוב לכסאו, אך נאלץ להשבע אימונים למלך לואי התשיעי ולממלכה הצרפתית.
האמנה סיימה את עצמאותה הפוליטית של אוקסיטניה, שהתקיימה עד אז כאוטונומיה חלקית.
הקתרים, שנותרו ללא ביצורים וללא הגנתו של ריימונד, נטבחו למוות.
הערות שוליים

↑  Jackson, Guida, M. (1999). Women rulers throughout the ages: an illustrated guide. ABC-CLIO, Inc. p. 64.{{cite book}}:  תחזוקה - ציטוט: multiple names: authors list (link)
↑  Claude Lebedel. Understanding the tragedy of the Cathars. Ouest France, 2011. p. 96f. ISBN 978-2-7373-5267-6.
ז'אן-לוק בילודו

| --- | --- |

 לידה:  4 בנובמבר 1990 (בן 33) ונקובר, קולומביה הבריטית, קנדה 
 מדינה:  קנדה 
 תקופת הפעילות:  מ-2004
 מקום לימודים:  Holy Cross Regional High School 
 פרופיל ב-IMDb
 
ז'אן לוק בילודו (באנגלית: Jean-Luc Bilodeau; נולד ב-4 בנובמבר 1990) הוא שחקן קולנוע וטלוויזיה קנדי, אשר ידוע בעיקר בשל תפקידו בתור ג'וש טרגר בסדרה "קייל XY", ובתור בן וילר בסדרה "בייבי דאדי"; שתיהן סדרות מקור של רשת Freeform.
ביוגרפיה

נולד וגדל בוונקובר, קולומביה הבריטית לריימונד וברברה בילודו, שניהם ממוצא קנדי-צרפתי. יש לו אחות, דניאל בילודו, שהיא סוכנת שחקנים. לפני שהפך לשחקן הוא היה רקדן במשך תשע שנים, אך הפסיק לרקוד באופן מקצועי, בשל לוח זמנים עמוס.
קריירה

בשנת 2004, כאשר היה בן 13 קיבל בילודו את תפקידו הראשון בסרט "Ill Fated" מאת הבמאי האוסטרלי לואיס מארק. שנתיים לאחר מכן, בשנת 2006 בילודו פרץ לתודעה כאשר קיבל את התפקיד של ג'וש טרגר בסדרת המדע-בדיוני "קייל XY" ברשת הטלוויזיה האמריקאית Freeform, שם גילם בילודו את חברו הטוב של הדמות הראשית, קייל, במשך שלוש עונות, עד לסיומה של הסדרה ב-2009.
בשנת 2010, ז'אן לוק בילודו הופיע כגיבור ג'יי, בסרט בהפקת ערוץ דיסני, "16 משאלות". הוא גם הופיע בסרט המקורי של ניקלודיאון "השחקן הטוב ביותר" משנת 2011.
בשנת 2012 גילם את ג'רמי בסרט הקומדיה הרומנטית "LOL" בכיכובה של מיילי סיירוס, ושיחק בקומדיית האימה "3DD פיראנה"; המהווה סיקוול לסרט "פיראנה 3D" משנת 2010.
בשנים 2012–2017 בילודו שיחק בתפקיד הראשי במשך שש עונות של קומדיית המצבים "בייבי דאדי" ברשת Freeform. בסדרה, בילודו גילם את בנג'מין "בן" וילר, רווק וברמן בשנות העשרים לחייו, שהופך פתאום לאב כאשר בתו התינוקת ננטשת על סף ביתו.
בשנת 2019 כיכב כאחת הדמויות הראשיות בקומדיית המצבים "הקריירה השנייה של קרול" ברשת CBS, בתור ד"ר דניאל קוצ'ר, בוגר אוניברסיטת הווארד ואוניברסיטת דיוק ומתמחה בקבוצה של קרול קני, אותה מגלמת פטרישיה היטון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | Ill Fated | בובי הצעיר |  |
| 2007 | תעלולים נבזיים | שרדר |  |
| 2012 | LOL | ג'רמי |  |
| 2012 | פיראנה 3DD | ג'וש |  |
| 2013 | Love Me | הארי טאונסנד |  |
| 2015 | All in Time | קלארק |  |
| 2017 | Axis | בארי | דיבוב |
| TBA | Marbles | מייק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006–2009 | קייל XY | ג'וש טרייגר | תפקיד ראשי (3 עונות); 43 פרקים |
| 2008 | על טבעי | ג'סטין | פרק: "It's the Great Pumpkin, Sam Winchester" |
| 2009 | היחידה | לאנס דונובן | פרק: "Tentacle Face" |
| 2009 | ספקטקיולר! | ילד כוכב | סרט טלוויזיה של ניקלודיאון |
| 2010 | הבלתי רגילים | ברט מרטין | 2 פרקים |
| 2010 | 16 משאלות | ג'יי קפלר | סרט טלוויזיה של דיסני |
| 2011 | שעה מכושפת: הסדרה | אריק | 2 פרקים |
| 2011 | השחקן הכי טוב | אש | סרט טלוויזיה של ניקלודיאון |
| 2012–2017 | בייבי דאדי | בנימין בון ג'ובי "בן" וילר | תפקיד ראשי (6 עונות); 100 פרקים |
| 2014 | Expecting Amish | סמואל | סרט טלוויזיה של Lifetime  |
| 2015 | מדריך החברות לגירושין | אדם | פרק: "Rule #8: Timing Is Everything" |
| 2016 | Casa Vita | ארלי לינדסטרום | סרט טלוויזיה של UPtv |
| 2019–2020 | הקריירה השנייה של קרול | ד"ר דניאל קוצ'ר | תפקיד ראשי; 18 פרקים |
הערות שוליים

↑  Sahakians, Sandrine (17 בפברואר 2008). "Interview: JEAN-LUC BILODEAU from KYLE XY on ABC Family". TV Equals. נבדק ב-2018-10-15. {{cite web}}:  (עזרה)
↑  Nigrin, Al (15 בספטמבר 2015). "Chris Fetchko and Marina Donahues Charming All In Time will have its New Jersey Premiere at the New Jersey Film Festival on September 20, 2015!!". New Jersey Stage. נבדק ב-2016-10-05. {{cite web}}:  (עזרה)
↑  Linden, Sheri (2015-04-25). "'All in Time': Newport Beach Review". The Hollywood Reporter. נבדק ב-2016-10-05.
↑  "Amazon.com: All In Time: Sean Modica, Vanessa Ray, Lynn Cohen, Jean-Luc Bilodeau". Amzn.com. נבדק ב-2016-10-05.
↑  "Expecting Amish". myLifetime.com. אורכב מ-המקור ב-29 בינואר 2016. {{cite web}}:  (עזרה)
| --- | --- |
בקרת זהויות :  BNE: XX5080571  BnF: cb160796813 (data)  GND: 1280761148  ISNI: 0000 0001 1952 5809  LCCN: no2008186261  VIAF: 90750103   WorldCat (עם VIAF): 90750103
חבר תרגומים

| --- | --- |

 נתונים כלליים
 סוג:  חברת המספקת שירותי תרגום, לוקליזציה, הקלטה ותמלול
 מייסדים:  עליזה ויוחנן גולדמן
 תקופת הפעילות:  1958–הווה (כ־66 שנים) 
 מיקום המטה:  בני ברק 
 משרד ראשי:  הירקון 5, בני ברק
 בעלות:  משפחת גולדמן
 ענפי תעשייה:  תעשיית ההוצאה לאור 
  
 אתר רשמי
 
חבר תרגומים בע"מ היא חברה ישראלית פרטית העוסקת בתרגום, בעריכה, בתמלול ובלוקליזציה. החברה הוקמה בשנת 1958 על ידי עליזה ויוחנן גולדמן והיא נמצאת עד היום בבעלות משפחת גולדמן. החברה מעסיקה כ-100 עובדים במשרדים הממוקמים בתל אביב ובחיפה.
עליזה ויוחנן גולדמן, מקימי "חבר תרגומים", בוועידת פקידים בינלאומית בשנות ה-60, במלון הילטון תל אביב
היסטוריה

החברה הוקמה בשנת 1958 על-ידי בני הזוג עליזה ויוחנן גולדמן תחת השם "י. גולדמן תרגומים", בשנת 1972 שונה השם ל"חבר המתרגמים" ובשנת 2017 ל"חבר תרגומים". בהיותה חברת התרגום הראשונה בישראל, חבר תרגומים סיפקה שירותי תרגום, הקלטה ותמלול באירועים משמעותיים בהיסטוריה של מדינת ישראל. מספר אירועים נבחרים:
בשנת 1961 התבקשו בני הזוג גולדמן להקליט, לתרגם ולתמלל את משפט אייכמן. עליזה גולדמן שהיא ניצולת שואה, ניהלה ותפעלה את הצוותים בעצמה.
בשנת 1973 חבר תרגומים נבחרת להקליט, לתמלל ולתרגם את מהלך הדיונים של ועדת אגרנט, שהוקמה בעקבות מלחמת יום הכיפורים, והצוות מקבל שבחים על עבודתו משופטי הוועדה.
בשנת 1979 חבר תרגומים מתעדת, מתמללת ומתרגמת את הסכם השלום ישראל-מצרים.
בשנת 1987 חבר תרגומים מתרגמת סימולטנית את משפט דמיאניוק. משפט דמיאניוק נערך בארץ וחבר תרגומים אמונה על ההקלטה, התמלול ותרגום המשפט המועבר לכל העולם. מאחר שמדובר היה בעבודה מורכבת ואינטנסיבית מאוד, הצוות כולו ישב במשפט והמתמללים בחברה עבדו בקצב מסחרר שכלל רוטציות של 20 דקות הקלטה ותמלול.
בשנת 1994 חבר תרגומים מתמללת ומתרגמת את טקס חתימת הסכם השלום עם ירדן.
בשנת 1995 חבר תרגומים קיבלה סיווג "סודי ביותר" ונשכרה על מנת לסייע בצורכי התיעוד והתמלול של ועדת שמגר שחקרה את רצח ראש הממשלה יצחק רבין.
בשנת 2009 חבר תרגומים מלווה את ביקור האפיפיור בישראל ומקליטה, מתמללת ומתרגמת את הביקור בזמן אמת במהלך הסיורים במקומות הקדושים לנצרות.
בשנת 2013 חבר תרגומים מלווה את ביקור נשיא ארצות הברית, ברק אובמה, בישראל עם משלחת גדולה של אנשים. החברה מקליטה, מתמללת ומתרגמת את הביקור, על אף הלוגיסטיקה המורכבת.
בשנת 2021 חבר תרגומים נבחרת לספק את שירותי ההקלטה והתמלול לוועדת החקירה הממלכתית לחקר אסון הר מירון.
תחומי פעילות

תרגומים: חטיבת התרגומים בחבר תרגומים מספקת שירותי תרגומים מקצועיים במגוון התמחויות מקצועיות: תרגום שיווקי, תרגום פיננסי, תרגום משפטי, תרגום טכני, תרגום לענף הביטחוני ועוד. מערך השירותים בחטיבה כולל יותר מ־2,500 מתרגמים מקצועיים ומנוסים, בישראל ומחוצה לה.
הקלטה ותמלול: חטיבת התמלול בחבר תרגומים מציעה מערך שירותים שכולל הקלטה דיגיטלית, השכרת ציוד ומערכות הגברה; תמלול ישיבות, ועדות, כנסים, דיונים, קובצי קול וקלטות; פענוח ישיבות רבות משתתפים או ישיבות סוערות; פענוח קלטות חשאיות; הפקה ותמלול כתוביות, עריכה לשונית או הכנת תקציר לישיבות, תמלול הרצאות ומערכי שיעור, תמלול קורסי אונליין ועוד.
לוקליזציה: חטיבת הלוקליזציה בחבר תרגומים מסייעת להתאים מוצרים טכנולוגיים (תוכנות, אתרים, אפליקציות וממשקים מורכבים) לשווקים חדשים על-ידי תרגומם לשפת היעד והתאמתם מכל הבחינות: UX ו-UI, מיקרו קופי, שימור אחידות התרגום וניהול ההליך הטכני האופטימלי של התאמת הקבצים לתרגום ותמיכה בתהליך, תוך התאמה מושלמת לתרבות וחווית המשתמש הנהוגה במדינות היעד.
הערות שוליים

↑  תמי זילברג, בישראל מתרגמים לכל העולם, מעריב, 11 בספטמבר 1987
זיילנדית

| --- | --- |

 מדינות:  הולנד 
 אזורים:  זיילנד, חוריי אוברפלאקיי
 דוברים:  כ-200 אלף
 כתב:  אלפבית לטיני
 משפחה:  הודו-אירופית גרמאנית גרמאנית מערבית פרנקונית תחתית זילנדית
 לאום:  אין
 מוסד:  אין
 קוד שפה:  zea 
 קוד ISO 639-3:  zea 
 ראו גם:  שפה • כתב • רשימת שפות
 
זיילנדית (Zeêuws; הולנדית: Zeeuws) היא וריאציה לשונית המדוברת במחוז זיילנד שבדרום-מערב הולנד ובאי חוריי אוברפלאקיי במחוז דרום הולנד. זיילנדית קרובה מאוד להולנדית, אך ישנם הבדלים בהגייה, באוצר המילים ובדקדוק. השפה משתמשת באלפבית לטיני. זיילנדית שייכת למשפחות השפות הגרמאניות מערביות (בדומה להולנדית, אפריקנס, ולימבורגית) ויש המחשיבים אותה כניב פרנקוני תחתי.
הצי היפני המשולב

| --- | --- |
דגל הצי הקיסרי היפני והצי המשולב
דגל הצי הקיסרי היפני והצי המשולב
 פרטים
 מדינה:  האימפריה היפנית האימפריה היפנית
 סוג:  צי מלחמה
 אירועים ותאריכים
 תקופת הפעילות:  18 ביולי 1894 – 10 באוקטובר 1945 (51 שנים) 
 מקים היחידה:  סוקיוקי איטו
 מלחמות:  מלחמת סין-יפן הראשונה, מלחמת רוסיה-יפן, מלחמת העולם השנייה 
 פיקוד
 דרגת המפקד:  אדמירל
 מפקדים:  סוקיוקי איטו - המפקד הראשון  היהאצ'ירו טוגו - המפקד במלחמת רוסיה–יפן  קנטרו סוזוקי - המפקד בין שתי מלחמות העולם  איסורוקו יאמאמוטו - המפקד במלחמת העולם השנייה (1943-1939)
 
הצי המשולב (Rengō Kantai 聯合艦隊) היה המרכיב העיקרי בצי הקיסרי היפני, מקביל לצי הים הפתוח של גרמניה, ופעל בשנים 1945-1894. לפני מלחמת העולם השנייה לא היה הצי המשולב כוח קבוע, אלא כוח זמני שהורכב אד הוק למקרה של עימות או תמרונים ימיים רחבי היקף, שכללו כוחות שבימי שלום היו תחת פיקוד נפרד.
היסטוריה > מלחמת סין יפן הראשונה (1895-1894)

הצי המשולב נוסד באופן רשמי ב-18 ביולי 1894 על ידי שילוב הצי הקבוע והצי המערבי. הצי הקבוע (ידוע גם כצי המוכנות) הכיל את ספינות המלחמה החדשות והמתקדמות ביותר של הצי. הצי המערבי היווה כוח עתודה שהיה מורכב בעיקר מכלים מיושנים, שנחשבו כבלתי מתאימים לפעילויות קו-ראשון, אך עדיין מתאימים להגנה על נתיבי מסחר והגנת חופים. תת-אדמירל סוּקֶיוּקי איטוֹ מונה למפקד המטה הכללי של הצי המשולב במהלך מלחמת סין–יפן הראשונה.
היסטוריה > מלחמת רוסיה–יפן (1905-1904)

הצי המשולב הורכב מחדש בעת מלחמת רוסיה–יפן, על מנת לספק פיקוד כללי על שלושה ציים נפרדים, מהם הורכב הצי היפני:
הצי הקיסרי היפני הראשון הכיל את כוח אוניות המערכה העיקרי, והיווה את עמוד השדרה של הצי.
הצי הקיסרי היפני השני היה כוח תקיפה מהיר ונייד, שהורכב מסיירות משוריינות וסיירות ממוגנות.
הצי הקיסרי היפני השלישי היה צי עתודה בעיקרו, והורכב מכלי שיט מיושנים שנחשבו חלשים מכדי לשמש ככלי שיט קו-ראשון,  אך עדיין יכלו לשמש ככלי מצור על פורט ארתור.
האדמירל היהאצ'ירו טוגו פיקד על הצי המשולב במהלך מלחמה זו.
היסטוריה > בין שתי מלחמות העולם

הצי המשולב לא היה כוח קבוע, אך הורכב לעיתים בעת הצורך - אם בעת מלחמה או לשם תמרונים ימיים. וכך, עד שנת 1924, נאסף הצי באופן ספורדי כאשר הנסיבות קראו לכך, ופורק מיד לאחר מכן.
בשנת 1924, הכריז הצי בפקודה כי הצי המשולב יהפוך למרכיב קבוע, ויאגד תחתיו את הצי הראשון והשני. כיוון שמפקד הצי הראשון, קנטרו סוזוקי, מונה למפקד הצי המשולב, לא הוקמה מפקדה ייחודית לצי המשולב.
משנת 1933 ואילך, בשל הפלישה היפנית למנצ'וריה והמתח הגואה עם סין, הוקמה מפקדה קבועה לצי המשולב. בסוף שנות ה-30, שלטה מפקדה זו על מרבית הכלים של הצי היפני, ומלבד כוחות הנחתים וצי סין, כל הצי הקיסרי היפני היה תחת שליטת מפקדת הצי המשולב.
היסטוריה > מלחמת העולם השנייה

החל משנת 1937, עם פרוץ מלחמת סין–יפן השנייה, עבר הצי המשולב לשליטת המפקדה הקיסרית. עם תחילת המערכה באסיה ובאוקיינוס השקט עם המתקפה על פרל הארבור, הפך הצי המשולב להיות כמעט שם נרדף לצי הקיסרי היפני, שכן הוא הכיל אוניות מערכה, נושאות מטוסים, כלי טיס ושאר המרכיבים הלוחמים שהרכיבו את הצי הקיסרי היפני. הצי המשולב הופעל לראשונה בקרב מידווי, ולאחר אובדן נושאות המטוסים בקרב זה ובמערכה באיי שלמה, אורגן הצי מחדש למספר ציים אזוריים, למטרות פעולות מקומיות ושליטה על אזורים גאוגרפיים שונים, בעוד הצי המשולב הפך ליחידה מינהלתית.
ככל שהחמיר מצבה של יפן במהלך המלחמה, והאזורים שבשליטת ציים אזוריים אלה נפלו בזה אחר זה לידי הצי האמריקאי, המפקדה הקיסרית ומטה הצי הקיסרי החליטו לכפות על האמריקאים 'קרב הכרעה' בפיליפינים. קרב מפרץ לייטה שהתרחש לאחר מכן, סימן את השמדתו הכמעט מוחלטת של הצי הקיסרי היפני. שאריות הצי נמלטו לאוקינאווה, אך בשל מחסור בדלק, בציוד ובחיפוי אווירי, עת יצאה אוניית המערכה יאמטו למסעה האחרון, חדל הצי המשולב מלהתקיים ככוח יעיל. הצי המשולב פורק באופן רשמי ב-10 באוקטובר 1945.
לקריאה נוספת

D'Albas, Andrieu (1965). Death of a Navy: Japanese Naval Action in World War II. Devin-Adair Pub. ISBN 0-8159-5302-X.
Dull, Paul S. (1978). A Battle History of the Imperial Japanese Navy, 1941–1945. Naval Institute Press. ISBN 0-87021-097-1.